کورسک

کورسک  روس دے  کورسک اوبلاست دا اک شہر تے  انتظامی مرکز  (راجگڑھ) اے ، جہڑا  دریائے کور ، دریائے تسکار تے  دریائے سیئم دے  ملاپ  اتے واقع اے ۔  کورسک شہر دے آلے دوالے دا علاقے  دوجی جنگ عظیم  چروسی ، جرمن لڑائی  چ  مڑن دی تھاں تے  تریخ چ  ٹینکاں دی سبتوں وڈی لڑائی دی تھاں سی ۔  کورسک دی آبادی 2010ء دی مردم شماری موجب 4،14،595 اے جدوں کہ 1989ء چ شہر دی آبادی 4،24،239 سی ۔ 
جغرافیہ

تریخ
آثار قدیمہ توں ظاہر ہندا اے کہ کورسک  دا علاقہ 5ویں یاں  چوتھی صدی قبل مسیح  چ آباد ہویا ۔ ایہ آبادی قلعہ بند سی تے سلاو ایتھے  پہلے پوں پہلے 8ویں صدی عیسوی چ آئے ۔

کورسک بارے پہلی لکھی دستاویز  سن 1032ء دی اے ۔ 

کورسک دا نکا جیہا  راجواڑا  12ویں تے 13ویں صدی عیسوی چ پولووتسی آں دے حملےآں دا شکار رہیا تے  باتو خان نے 1237ء دے نیڑے اسنوں تباہ تے برباد کردتا ۔ شہر دی مڑ اساری 1283ء چ ہوئی ۔ 1360ء توں 1508ء تک اس اتے لتھوانیا دے وڈے راجواڑے دی حکومت رہی ۔ کورسک نے  مرکزی روسی ریاست چ 1508ء چ رلت کیتی تے اسدا دکھنی سرحدی صوبہ بنیا ۔ ایہہ یوکرین نال مکئی دی تجارت دا اہم مرکز سی  تے سالانہ لگن الے اک اہم میلے دی مہزبانی وی کردا سی ۔ 
کورسک 17ویں صدی  تک پولینڈ لتھوانیا دولت مشترکہ تے کریمیا خانیٹ دے حملے سہندا رہیا تے 1611ۂ توں 1634ء تیکر پولینڈ لتھوانیا دولت مشترکہ  دی حکومت تحت وی رہیا ۔ 

کورسک نوں شہر دا درجہ 1779ء چ ملیا ۔

سویت یونین دے دور چ  کورسک  چ واقع  لوہے دے وڈے  ذخیرےآں پاروں  سویت حکومت نے  اسنوں  روسی لہندے دکھن چ  ریل رستے دے اک وڈے مرکز  دی شکل چ ترقی دتی ۔ 

دوجی جنگ عظیم چ کورسک اتے  جرمنی دا 4 نومبر 1941ء توں 8 فروری 1943ء تک قبضہ رہیا  
اہم تھانواں

کورسک دی سبتوں پرانی عمارت  تثلیث گرجا خانقاہ اے ، جہڑی  پیٹر اعظم دے  ابتدائی دور حکومت دے روایتی سٹائل دی  عمدہ مثال اے ۔  
آن جان دے ذری‏عے
کورسک ماسکو تے خرکوف وچکار وڈی  ریل لین اتے واقع اے  ، ریل راہیں ایہہ شہر   ورونژ تےیوکرین دے راجگڑھ کیف نال وی جڑیا ہویا اے ۔ 

ثقافت تے رہتل 
کورسک شہر دے مرکز چ پشکن تھیٹر واقع اے ۔

بین القوامی تعلقات
کورسک دے جگ دے کئی دیساں دے مختلف شہراں نال جڑواں شہر اے ۔

سویئیبروکن,  جرمنی
 زپئیر, جرمنی
 ویٹین, جرمنی
 نیش, سربیا
 اوژیجے, سربیا
 تچیف, پولینڈ
 ویشپریم, ھنگری
 ہیرنینگ, ڈنمارک
 چیرن, روس
 سومی, یوکرین
 دیبنو, پولینڈ

کورسک دے اہم لوک

گیورگی سویریدوف ، کمپوزر 

الیگزاندر دینیکا ، مصور ، سنگ تراش

الیگزاندر روتسکوئی ، سیاست دان

الیگزاندر پوویتنک ، اولمپک سپر ہیوی ویٹ چمپیئن

نیکیتا خروشیف ، سویت صدر ۔

ہور ویکھو 
 کورسک اوبلاست
کورسک دی لڑائی 

باہرلے جوڑ

کورسک طبی یونیورسٹی 
کورسک سٹیٹ یونیورسٹی
کوسک چ موسیقی دے کنسرٹ
کورسک ٹریفک پولیس 
Kursk social network / آن لائن کمیونٹی 
 بائیوسفیئر بارے

Category:روس
گٹھ:روس دے شہر
گٹھ:روس دے شہر تے قصبے
گٹھ:روس دے آباد تھاں
گٹھ:شہر
گٹھ:دنیا دے آباد تھاں
گٹھ:یورپ دے شہر
گٹھ:یورپ دے شہراں دی لسٹ
گٹھ:یورپ دے شہر تے قصبے
گٹھ:یورپی شہر
گٹھ:یورپ دے آباد تھاں
Category:جغرافیہ
Category:روس دا جغرافیہ